حمسني شيطاني للفكره و رحت مسكت الماده الي عباره عن صفحه و بلشت اقرأ فيها و مشغله تسجيل الصوت من كتر ما قرأت زهقت حياتي صرت الحن الماده و صوتي بعمل التهاب عصب سابع قد مهو بخزي في درس قد مهو طويل قعدت اغني دحيه زي دحيه سماح ابو كف تاعت تحضير الجن و في درس و انا بسجل قعدت اسب عالدكتور الفاظ لا استطيع كتابتها في هذه القصه القديره المهم خلصت تسجيل و نمت و تاني يوم طلعت عالامتحان بكل رواق اول ما وصلت القاعه و بلش الامتحان حطيت السماعات و التلفون بجيبه بنطلون تاني لبستو تحت بنطلوني و اخفيت الأسلاك و الآثار بلشت بدي احل تزكرت اني لازم اشغل تسجيل الصوت مشان اسمعو طب كيف بدي اطول التلفون هسا بهاي اللحظه تأكدت انو تعب امي و ابوي و اقساط الجامعه الي دفعوها علي كلها خساره بغبائي 